Document ID: 32004R2059

PADOMES REGULA (EK) Nr. 2059/2004
(2004. gada 4. oktobris),
ar ko groza Komisijas Lēmumu Nr. 1469/2002/EOTK par dažu ierobežojumu noteikšanu konkrētu tērauda produktu importam no Kazahstānas
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Partnerības un sadarbības nolīgums starp Eiropas Kopienām un to dalībvalstīm un Kazahstānas Republiku (1) stājās spēkā 1999. gada 1. jūlijā.
(2)
Partnerības un sadarbības nolīguma 17. panta 1. punkts paredz, ka uz Eiropas Ogļu un tērauda kopienas (turpmāk “EOTK”) ražojumu tirdzniecību attiecas minētā nolīguma III sadaļa, izņemot 11. pantu, un nolīgums par kvantitatīvo sadalījumu attiecībā uz EOTK tērauda ražojumu savstarpējo tirdzniecību.
(3)
2002. gada 22. jūlijā EOTK un Kazahstānas Republikas valdība noslēdza Nolīgumu par konkrētu tērauda ražojumu tirdzniecību (2) (turpmāk “Nolīgums”), kurš EOTK vārdā apstiprināts ar Komisijas Lēmumu Nr. 2002/654/EOTK (3).
(4)
EOTK līguma termiņš beidzās 2002. gada 23. jūlijā, un Eiropas Kopiena pārņēma visas tiesības un pienākumus, ko EOTK ieguvusi līgumiskā ceļā.
(5)
Puses saskaņā ar Nolīguma 11. panta 2. punktu ir vienojušās, ka to vajadzētu turpināt un ka visas no Nolīguma izrietošās Pušu tiesības un pienākumus vajadzētu saglabāt pēc termiņa beigām.
(6)
Puses apspriedās, kā tas paredzēts Nolīguma 2. panta 6. punktā, un vienojās palielināt Nolīgumā noteiktos kvantitatīvos ierobežojumus, ņemot vērā Eiropas Savienības paplašināšanos. Par šiem palielinājumiem ir noslēgts jauns nolīgums, kurš stājās spēkā tā parakstīšanas dienā (4).
(7)
Būtu atbilstīgi jāgroza Komisijas Lēmums Nr. 1469/2002/EOTK (2002. gada 8. jūlijs) par dažu ierobežojumu noteikšanu konkrētu tērauda produktu importam no Kazahstānas (5),
IR PIEŅĒMUSI ŠO REGULU.
1. pants
Lēmuma Nr. 1469/2002/EOTK IV pielikumā noteiktos kvantitatīvos ierobežojumus 2004. gadam aizstāj ar kvantitatīvajiem ierobežojumiem, kas paredzēti šīs regulas pielikumā.
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2004. gada 4. oktobrī

Labels: 7
3
18